钦定古今图书集成/理学汇编/学行典/第253卷 > 周士廉
## 钦定古今图书集成/理学汇编/学行典/第253卷 > 周士廉

按《处州府志》：“周士廉，字介夫，遂昌人。少饩郡庠，雅负
侠骨，髫年与友徐懋厚俱受知汤海若厚，病瘵不起，
属以嗣事。廉慨诺。厚妻王氏为立孤事，闲关百楚，廉
挺身左右，以女字其孤迨王氏从容就节，复为申控。
三院题请，邀旨竖贞节坊，在徐祠前，人以程婴义之。
事详《奇节录》中。遂邑大害，在用里甲，廉极陈诸弊，申”
呈抚按，颁示严革。虽止许令奉行，至今思其良法。以
岁荐训湖庠谕汤溪，补任漳州漳平县教谕，享年七
十五岁。